CELEX: 32016D0320
Language: fi
Date: 2016-03-03 00:00:00
Title: Komission täytäntöönpanopäätös (EU) 2016/320, annettu 3 päivänä maaliskuuta 2016, täytäntöönpanosäännöistä, joiden nojalla jäsenvaltiot voivat antaa luvan saattaa markkinoille sellaisten lajikkeiden siemeniä, joista on tehty viljelykasvilajien tai vihanneslajien kansalliseen lajikeluetteloon lisäämistä koskeva hakemus, tehdyn komission päätöksen 2004/842/EY muuttamisesta (tiedoksiannettu numerolla C(2016) 1221) (ETA:n kannalta merkityksellinen teksti)

5.3.2016   
            
            
               FI
            
            
               Euroopan unionin virallinen lehti
            
            
               L 60/88
            
         KOMISSION TÄYTÄNTÖÖNPANOPÄÄTÖS (EU) 2016/320,
   annettu 3 päivänä maaliskuuta 2016,
   täytäntöönpanosäännöistä, joiden nojalla jäsenvaltiot voivat antaa luvan saattaa markkinoille sellaisten lajikkeiden siemeniä, joista on tehty viljelykasvilajien tai vihanneslajien kansalliseen lajikeluetteloon lisäämistä koskeva hakemus, tehdyn komission päätöksen 2004/842/EY muuttamisesta
   
      
         (tiedoksiannettu numerolla C(2016) 1221)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rehukasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/401/ETY (1) ja erityisesti sen 4 a artiklan 2 kohdan,
   ottaa huomioon viljakasvien siementen pitämisestä kaupan 14 päivänä kesäkuuta 1966 annetun neuvoston direktiivin 66/402/ETY (2) ja erityisesti sen 4 a artiklan 2 kohdan,
   ottaa huomioon juurikkaiden siementen pitämisestä kaupan 13 päivänä kesäkuuta 2002 annetun neuvoston direktiivin 2002/54/EY (3) ja erityisesti sen 6 artiklan 2 kohdan,
   ottaa huomioon vihannesten siementen pitämisestä kaupan 13 päivänä kesäkuuta 2002 annetun neuvoston direktiivin 2002/55/EY (4) ja erityisesti sen 23 artiklan 2 kohdan,
   ottaa huomioon siemenperunoiden pitämisestä kaupan 13 päivänä kesäkuuta 2002 annetun neuvoston direktiivin 2002/56/EY (5) ja erityisesti sen 6 artiklan 2 kohdan,
   ottaa huomioon öljy- ja kuitukasvien siementen pitämisestä kaupan 13 päivänä kesäkuuta 2002 annetun neuvoston direktiivin 2002/57/EY (6) ja erityisesti sen 6 artiklan 2 kohdan,
   sekä katsoo seuraavaa:
   
               (1)
            
            
               Komission päätöksessä 2004/842/EY (7) vahvistetaan säännöt, jotka koskevat sellaisten lajikkeiden siemenpakkausten virallista etikettiä, joista on tehty viljelykasvilajien tai vihanneslajien kansalliseen lajikeluetteloon lisäämistä koskeva hakemus.
            
         
               (2)
            
            
               Viime vuosina on havaittu muutamia tapauksia, joissa virallisia etikettejä on käytetty väärin. Väärinkäytön estämiseksi virallisten etikettien turvallisuutta olisi sen vuoksi parannettava nykyisen teknisen tietämyksen mukaisesti. Näin ollen ja jotta toimivaltaiset viranomaiset voisivat entistä tehokkaammin kirjata yksittäiset viralliset etiketit, valvoa toimijoiden suorittamaa etikettien painamista, jakelua ja käyttöä sekä jäljittää siemeneriä, virallisten etikettien turvallisuutta olisi parannettava lisäämällä niihin virallinen sarjanumero.
            
         
               (3)
            
            
               Tätä päätöstä ja komission täytäntöönpanodirektiiviä (EU) 2016/317 (8) olisi sovellettava samasta päivästä, jotta varmistetaan asianomaisten etikettien kaikkien käyttäjien tasapuolinen kohtelu. Näin ollen tätä päätöstä olisi sovellettava 1 päivästä huhtikuuta 2017.
            
         
               (4)
            
            
               Sen vuoksi päätöstä 2004/842/EY olisi muutettava.
            
         
               (5)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2004/842/EY muuttaminen
   Lisätään päätöksen 2004/842/EY 9 artiklan 2 kohtaan aa alakohta seuraavasti:
   
      
                  ”aa)
               
               
                  virallinen sarjanumero;”.
               
            
   2 artikla
   Osoitus
   Tämä päätös on osoitettu kaikille jäsenvaltioille.
   3 artikla
   Soveltamispäivä
   Tätä päätöstä sovelletaan 1 päivästä huhtikuuta 2017.
   
      Tehty Brysselissä 3 päivänä maaliskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL 125, 11.7.1966, s. 2298/66.
   
      (2)  EYVL 125, 11.7.1966, s. 2309/66.
   
      (3)  EYVL L 193, 20.7.2002, s. 12.
   
      (4)  EYVL L 193, 20.7.2002, s. 33.
   
      (5)  EYVL L 193, 20.7.2002, s. 60.
   
      (6)  EYVL L 193, 20.7.2002, s. 74.
   
      (7)  Komission päätös 2004/842/EY, tehty 1 päivänä joulukuuta 2004, täytäntöönpanosäännöistä, joiden nojalla jäsenvaltiot voivat antaa luvan saattaa markkinoille sellaisten lajikkeiden siemeniä, joista on tehty viljelykasvilajien tai vihanneslajien kansalliseen lajikeluetteloon lisäämistä koskeva hakemus (EUVL L 362, 9.12.2004, s. 21).
   
      (8)  Komission täytäntöönpanodirektiivi (EU) 2016/317 annettu 3 maaliskuuta 2016 neuvoston direktiivien 66/401/ETY, 66/402/ETY, 2002/54/EY, 2002/54/EY, 2002/55/EY, 2002/56/EY ja 2002/57/EY muuttamisesta siemenpakkausten virallisen etiketin osalta (Katso tämän virallisen lehden sivu 72).